

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

ZENTA KÖZSÉG POLGÁRMESTERE

Szám: 000364019 2025 08858 002 000 000 001

Kelt 2025. február 11.

Z e n t a

Zenta község költségvetéséből finanszírozott vagy társfinanszírozott kulturális programok és projektek kiválasztásának módjáról, kritériumairól és mércéiről szóló rendelet (Zenta Község Hivatalos Lapja, 29/2016. sz.) 13. bekezdése alapján Zenta község 2025. évi költségvetéséről (Zenta Község Hivatalos Lapja, 13/2024. sz.) szóló rendelettel és a 000049841 2025 08858 003 000 350 136 számú 2025. január 23-i keltezésű nyilvános pályázatok 2025-ös évre vonatkozó éves tervével összhangban Zenta község polgármestere meghirdeti az alábbi

**NYILVÁNOS PÁLYÁZATOT**

**AZON PROGRAMOK ÉS PROJEKTUMOK FINANSZÍROZÁSÁRA VAGY TÁRSFINANSZÍROZÁSÁRA, AMELYEKET ZENTA KÖZSÉG TERÜLETÉN KULTURÁLIS ALANYOK VALÓSÍTANAK MEG A NEMZETI KÖZÖSSÉGEK KULTÚRÁJÁNAK ÉS MŰVÉSZETÉNEK MEGŐRZÉSÉRE, VÉDELMÉRE, FEJLESZTÉSÉRE ÉS ELŐMOZDÍTÁSÁRA**

**I A pályázat tárgya**

Meghirdetésre kerül az a nyilvános pályázat, amely a Zenta község területén található kulturális alanyok azon megvalósított programjainak és projektumainak finanszírozását illetve társfinanszírozását célozza, amelyeket a nemzeti közösségek kultúrájának és művészetének megőrzése, védelme, fejlesztése és előmozdítása céljából valósítanak meg.

A Zenta községben élő nemzeti közösségek kultúrájának és művészetének megőrzését, védelmét, fejlesztését és előmozdítását célzó kulturális tevékenységnek leginkább az alábbi területeken végzett tevékenységek minősülnek:

1) irodalom: nem kereskedelmi célú, első kiadású könyvek megjelentetése szerb vagy magyar nyelven, valamint fordítások kiadása, amelyek hozzájárulnak a nemzeti közösségek hagyományos kulturális örökségének feltárásához, gyűjtéséhez, kutatásához, dokumentálásához, tanulmányozásához, értékeléséhez, védelméhez, megőrzéséhez, bemutatásához, értelmezéséhez, használatához és kezeléséhez Zenta község területén. Ide tartozik továbbá könyvek, brosúrák és katalógusok kiadása;

2) zene - autentikus népdalok és népzene (alkotás, produkció, előadás);

3) képzőművészet, iparművészet, vizuális művészetek, design és építészet;

4) színházművészet (alkotás, produkció és előadás);

5) táncművészet – néptánc és autentikus népi táncok (alkotás, produkció és előadás);

6) filmművészet és egyéb audiovizuális alkotások, amelyek a nemzeti közösségek hagyományos kulturális örökségének feltárására, gyűjtésére, kutatására, dokumentálására, tanulmányozására, értékelésére, védelmére, megőrzésére, bemutatására, értelmezésére, használatára és kezelésére irányulnak Zenta község területén;

7) digitális alkotások és multimédia, amelyek a nemzeti közösségek hagyományos kulturális örökségének feltárását, gyűjtését, kutatását, dokumentálását, tanulmányozását, értékelését, védelmét, megőrzését, bemutatását, értelmezését, használatát és kezelését szolgálják Zenta község területén;

8) egyéb kulturális programok és kulturális tartalmak létrehozása;

9) tudományos kutatási és oktatási tevékenységek a Zenta község területén élő nemzeti közösségek hagyományos kultúrájának területén;

10) a régi népi mesterségek megőrzése, műhelyek szervezése a fiatalok megismertetése érdekében a hagyományos kézműves szakmákkal;

11) Fesztiválok és versenyek szervezése, amelyek kiemelkedő jelentőséggel bírnak a nemzeti közösségek sajátosságainak megőrzése szempontjából Zenta község területén;

**12) belföldi és külföldi fesztiválokon és versenyeken** való részvétel, a Zenta község területén élő nemzeti közösségek hagyományos kultúrájának és művészetének bemutatása céljából;

13) feltételek megteremtése a néptáncegyüttesek, autentikus népi zenekarok és énekkarok működéséhez, valamint a hagyományos kézműves műhelyek fenntartásához (népviseletek készítése, hagyományos hangszerek beszerzése és javítása, alapanyagok és felszerelések beszerzése a kézműves műhelyek számára);

14) új tartalmak létrehozása, bemutatása és népszerűsítése, amelyek a kulturális örökség védelmére épülnek (új koreográfiák kidolgozása néptáncegyüttesek számára, autentikus népzenét tartalmazó CD-k kiadása, vendégszereplések stb.);

15) kiállítások, pályázati kiállítások és kézműves versenyek szervezése a régi népi mesterségek területén (az előkészítés és kísérő tevékenységek lebonyolítása);

16) a hagyományos népi alkotások bemutatásának minőségi fejlesztése oktatás révén (szakmai szemináriumok, tanfolyamok, nyári táborok, műhelyek);

17) művészeti, szakmai és tudományos kutatási projektek a Zenta község területén élő nemzeti közösségek hagyományos kultúrájának és művészetének területén.

**II A program illetve projektum finanszírozására vagy társfinanszírozására szánt eszközök**

Zenta község területén a kulturális alanyok kortárs művészeti alkotás területén megvalósított programjainak és projektjenek finanszírozását illetve társfinanszírozását a Zenta község költségvetéséből finanszírozott vagy társfinanszírozott kulturális programok és projektek kiválasztásának módjáról, kritériumairól és mércéiről szóló rendelet (Zenta Község Hivatalos Lapja, 29/2016. sz.) alapján végzik, valamint a finanszírozásra illetve társfinanszírozásra szánt eszközöket Zenta község 2025. évi költségvetése látja elő a a „KÖZSÉGI KÖZIGAZGATÁS” elnevezésű 5-ös felosztás keretében, a „A KULTÚRA ÉS A TÁJÉKOZTATÁS FEJLESZTÉSE” elnevezésű **1201** számú program keretében, az „**A kulturális termelés és a művészeti alkotás erősítése**” elnevezésű **0002** számú tevékenységként, „**Kulturális szolgáltatások**” tevékenységet jelölő **820**-as funkcionális besorolási kóddal, **120/0 pozíció szám alatt**, 481000 számú gazdasági besorolással, mint „KORMÁNYON KÍVÜLI SZERVEZETEK DOTÁCIÓJA”.

Jelen pályázat keretében **500.000,00 dinár** összeg kerül kiosztásra.

A Zenta község által finanszírozott vagy társfinanszírozott programok és projektek maximális támogatási összege a nemzeti közösségek kultúrájának és művészetének megőrzése, védelme, fejlesztése és előmozdítása területén, azaz jelen nyilvános pályázaton igényelhető támogatás felső határa **100.000,00 dinár**.

**III A pályázaton való részvétel jogosultsága**

1) A pályázaton részt vehetnek:

- kulturális intézmények, amelyek alapítója nem a Szerb Köztársaság, Vajdaság Autonóm Tartomány vagy Zenta község;

- kulturális egyesületek;

- kultúra területén tevékenykedő művészek, munkatársak valamint szakértők;

- amatőr kulturális-művészeti társaságok;

- kulturális alapítványok és jótékonysági alapok, amelyek alapítója nem a Szerb Köztársaság, az Autonóm Tartomány vagy Zenta község;

- olyan gazdasági társaságok és vállalkozók, amelyeket kulturális tevékenység végzésére jegyeztek be, feltéve, hogy a gazdasági társaság alapítója nem a Szerb Köztársaság, Vajdaság Autonóm Tartomány vagy Zenta község;

- a kultúráról szóló törvény (az SZK Hivatalos Közlönye, 72/2009., 13/2016., 30/2016 – kiig., 6/2020., 47/2021., 78/2021. és 76/2023. sz.) által meghatározott egyéb jogi személyek és kulturális intézmények, amelyek alapítója nem a Szerb Köztársaság, az Autonóm Tartomány vagy Zenta község.

2) A kulturális alanyok a programjaik illetve projektumaik finanszírozására vagy társfinanszírizására történő jelentkezést az alábbi feltételek mellett tehetik meg:

- székhellyel illetve lakóhellyel rendelkeznek Zenta község területén vagy

- programjukat illetve projektumukat Zenta község területén valósítják meg.

3) A kulturális alanyok nemzeti közösségek kultúrájának és művészetének megőrzését, védelmét, fejlesztését és előmozdítását célzó programjainak és projektjeinek finanszírozására vagy társfinanszírizására történő jelentkezést azok a kulturális alanyok nyújthatják be, akik programja illetve projektuma legfeljebb a folyó év végéig tart.

4) A kulturális alanyok a nyilvános pályázat keretében legfeljebb egy nemzeti közösségek kultúrájának és művészetének megőrzését, védelmét, fejlesztését és előmozdítását célzó programot illetve projektumot nyújthatnak be programjaik illetve projektumaik finanszírozására vagy társfinanszírozására.

**MEGJEGYZÉS: A kulturális alanyok, kivéve a kultúráról szóló törvény 76. bekezdésének 10. és 11. szakaszában meghatározott eseteket, saját Zenta község területén megvalósított programjaik finanszírozását vagy társfinanszírozását egyedül a Zenta község területén meghirdetett nyilvános pályázaton történő jelentkezéssel igényelhetik.**

**Ebben az értelemben, kizárólag jelen illetve egy másik Zenta község által meghirdetett nyilvános pályázat keretében igényelhetnek Zenta községtől eszközöket bármely költségek finanszírozására vagy társfinanszírozására (Pl. bérleti díj, elektromos áram illetve gáz költségei, kommunális költségek és egyéb állandó költségek).**

**IV A programok illetve projektumok kiválasztásának kritériumai és szempontjai**

A község költségvetéséből származó eszközökből finanszírozott programok illetve projektumok kiválasztása a Zenta község költségvetéséből finanszírozott vagy társfinanszírozott kulturális programok és projektek kiválasztásának módjáról, kritériumairól és mércéiről szóló rendelettel (Zenta Község Hivatalos Lapja, 29/2016. sz.) összhangban az alábbi kritériumok alkalmazása alapján történik:

1) A program/projektum referenciái: a terület, amely keretében megvalósul a program, a program/projektum időtartama, a programban/projektumban részt vevők száma, a program/projektum fejlődésének lehetősége és fenntarthatósága - (összesen 10 pont);

2) Az elért célok: a közérdek elégedettségének mértéke a kultúra területén, a kultúra állapota javításának mértéke - (összesen 10 pont);

3) A program illetve projektum megvalósítójának kapacitása (összesen 20 pont) ;

A program illetve projektum megvalósítójának kapacitása alatt azt értjük, hogy milyen korábbi tapasztalatokkal és eredményekkel rendelkezik azon a területen, ahol a program vagy projektum megvalósul. Ezen kívül figyelembe veszik a kulturális alany minőségét és szerepét a közösség kulturális életében.

4) A program illetve projektum minősége (összesen 20 pont);

A program illetve projektum értékelése az alábbi kritériumok alapján történik:

- hozzájárulás nemzeti közösség kulturális identitásához, amelyet hosszú távú fenntartásával biztosít (olyan programok vagy projektumok, amelyek kiemelkedő jelentőséggel bírnak a nemzeti közösség kulturális identitása szempontjából a község területén);

- hozzájárulás a kortárs illetve hagyományos művészeti alkotás bemutatásának minőségi fejlesztéséhez a község területén (a szakmai fejlődés, oktatás, műhelymunkák szempontjából);

- h**ozzájárulás a kulturális örökség megismertetéséhez és népszerűsítéséhez a gyermekek és fiatalok körében**, valamint a közösségben a kulturális örökség megőrzésének és népszerűsítésének fontosságáról szóló tudatosság növeléséhez;

- hozzájárulás a fogyatékkal élő személyek kulturális és művészeti alkotásának támogatásához, valamint minden kulturális tartalom elérhetőségéhez a fogyatékkal élők számára;

- hozzájárulás a művészeti alkotás elérhetőségének növeléséhez, felismerhetőségéhez és népszerűsítéséhez.

5) A kulturális alany Zenta község területén rendelkezik székhellyel illetve lakóhellyel (összesen 20 pont);

6) Költségvetés (összesen 10 pont);

- a költségszerkezet összehangoltsága a program vagy projektum tevékenységeivel;

- az eszközök gazdaságos felhasználása.

7) A program illetve projektum egyéb forrásból történő társfinanszírozása: saját jövedelmekből, az autonóm tartomány vagy a helyi önkormányzati egység költségvetéséből, az Európai Unió alapjaiból, ajándékokból, adományokból, hagyatékokból, kölcsönökből és egyebekből a program illetve projektum finanszírozásához hiányzó források esetében (összesen 10 pont);

8) Az eszközök felhasználásának törvényessége és hatékonysága illetve a korábbi programok vagy projektumok fenntarthatósága az előző két kalendáriumi évre vonatkozóan: amennyiben korábban használtak költségvetési eszközöket, teljesítették-e a szerződéses kötelezettségeket (összesen 20 pont).

**V A pályázatra való jelentkezés módja**

A pályázatra történő jelentkezés (a továbbiakban: jelentkezés) a jelen pályázat mellékletében található 1-es számú űrlappal történik, amelyet a kultúra területén kiosztott eszközökért felelős bizottságnak kell benyújtani.

A jelentkezéshez a pályázónak csatolnia kell:

1. kivonatot abból a nyilvántartásból, amelybe a kulturális szervezetet bejegyezték, valamint az alapszabályt;

2. a pályázó általános adatait tartalmazó jelentést (történet, tevékenység leírása, korábbi programok és projektumok, stb.);

3. azon program vagy projektum részletes leírását, amelynek finanszírozására vagy társfinanszírozására a pályázatot benyújtják;

4. a Zenta község által az elmúlt két évben meghirdetett pályázatokra vonatkozó beszámolót;

A pályázat szerves részét képezi az a nyilatkozat, amelyben a pályázó felelős személye büntetőjogi és anyagi felelőssége tudatában kijelenti:

- hogy a pályázatban megadott összes adat igaz és pontos;

- hogy az elnyert pénzeszközöket kizárólag a program vagy projektum megvalósítására fordítja, a feltüntetett költségszerkezetnek és a községtől igényelt összegnek megfelelően;

- hogy a program vagy projektum megvalósításáról az előírt űrlapon, pénzügyi dokumentációval együtt jogszabályban meghatározott határidőn belül jelentést nyújt be;

- hogy a megvalósított program vagy projektum két példányát benyújtja (könyv, CD stb.);

- hogy a program vagy projektum megvalósítása során a kiadványokban és egyéb médiában feltünteti, hogy annak megvalósítását az önkormányzat támogatta.

A pályázók a számára „A kulturális alanyok nemzeti közösségek kultúrájának és művészetének megőrzését, védelmét, fejlesztését és előmozdítását célzó programjainak és projektjeinek finanszírozására vagy társfinanszírozására történő pályázati jelentkezéséhez” szükséges űrlap a község hivatalos honlapján elérhető.

A pályázatra történő jelentkezés határideje a nyilvános pályázat közzétételétől számított 30 nap.

A jelentkezést nyomtatott formában, lezárt borítékban a „NE NYISSA FEL” megjelöléssel kell benyújtani személyesen Zenta Község Közigazgatási Hivatalának ügyfélszolgálatánál illetve postai úton.

A pályázati dokumentációt bármely munkanapon 7,00 és 15,00 óra között át lehet venni Zenta Község Közigazgatási Hivatalának épületében a 30-as számú irodában Zentán a Fő tér 1-es szám alatt, illetve letölthető Zenta község hivatalos honlapjáról: [www.zenta-senta.co.rs](http://www.zenta-senta.co.rs).

A pályázati jelentkezéseket bármely munkanapon 7,00 és 15,00 óra között Zentán a Fő tér 1-es szám alatt Zenta Község Közigazgatási Hivatalának ügyfélszolgálatánál lehet benyújtani illetve postai úton.

**VI Kapcsolattartó személy**

A nyilvános pályázattal kapcsolatos további információkért Zentán a Fő tér 1-es szám alatt Zenta Község Közigazgatási Hivatalának 30-as számú irodájában az Általános közigazgatási és társadalmi tevékenységi osztály osztályvezetőjénél érdeklődhetnek vagy a

024/655-428-as telefonszámon

a 064/872-5317-es mobilszámon illetve

a deze.keckes@zenta-senta.co.rs email címen.

**VII Az eszközök odaítélésének eljárása**

A pályázati eljárást a kultúra területén kiosztott eszközökért felelős bizottság hajtja végre.

A beérkezett pályázatokat a Zenta Község Közigazgatási Hivatala Általános közigazgatási és társadalmi tevékenységi osztályának alkalmazottja nyitja fel, ellenőrzi a pályázatok teljességét, és a hiányos pályázatokkal a **közigazgatási eljárásról szóló törvény** rendelkezéseinek megfelelően jár el.

A pályázatok felnyitásával megbízott személy megállapítja, hogy a kulturális alany szerepel-e az illetékes szerv nyilvántartásában, és hogy az alapszabályi rendelkezések szerint a szervezet céljait azon a területen valósítja-e meg, amelyen a program vagy projektum megvalósul.

A **bizottság a pályázat lezárását követően 30 napon belül megvizsgálja a beérkezett pályázatokat.**

A **hiányos vagy határidőn túl benyújtott pályázatokat a bizottság nem veszi figyelembe.**

A **határidőn belül benyújtott és teljes pályázatok megállapítását követően** a bizottság továbbítja a **nemzeti kisebbségek nemzeti tanácsainak** a pályázatra benyújtott kérelmek listáját azzal a felhívással**, hogy 8 napon belül nyújtsanak be javaslatot a kisebbségi kulturális alanyoknak szánt támogatások elosztására.**

A **bizottság a nemzeti tanácsok által megküldött javaslatokat figyelembe véve**, valamint jelen pályázat **IV. pontjában meghatározott kritériumok és értékelési szempontok alkalmazásával** értékeli és rangsorolja a benyújtott programokat és projektumokat, majd összeállítja az értékelési és rangsorolási listát.

Az értékelési és rangsorolási lista összeállításának határideje **nem haladhatja meg a 60 napot a pályázati benyújtási határidő lejártától számítva**.

A **benyújtott programok és projektumok értékelési és rangsorolási listáját** közzéteszik **a község hivatalos honlapján és az e-Uprava portálon**.

A pályázat résztvevőinek joguk van **megtekinteni a benyújtott pályázatokat és a csatolt dokumentációt** a benyújtott programok és projektumok értékelési és rangsorolási listájának közzétételét követő **három napon belül**.

A pályázók **öt napon belül** fellebbezhetnek az értékelési és rangsorolási lista ellen annak közzétételétől számítva.

A **bizottság a kézhezvételtől számított 15 napon belül dönt a fellebbezésről.**

A község költségvetéséből származó eszközökből finanszírozott programok illetve projektumok **kiválasztásáról** szóló határozatot Zenta község **polgármestere hozza meg, legkésőbb 30 nappal az értékelési és rangsorolási lista véglegesítését követően**.

Zenta község polgármesterének döntése végleges, ellene fellebbezésnek nincs helye.

A község költségvetéséből származó eszközökből finanszírozott programok illetve projektumok **kiválasztásáról** szóló határozatot **közzéteszik a hatásköri szerv hivatalos honlapján és az e-Uprava portálon.**

A község költségvetéséből származó eszközökből finanszírozott programok illetve projektumok **kiválasztásáról** szóló határozat **mellett**, a község **hivatalos honlapján és az e-Uprava portálon** közzéteszik azt a felhívást is, hogy azon pályázók, akik a kért összegnél kisebb összeget kaptak, a döntés kihirdetésétől számított nyolc napon belül nyújtsák be a pályázati jelentkezésükben megadott program revideált költségszerkezetének összegeit a jóváhagyott támogatási összeghez igazítva, vagy nyilatkozzanak arról, hogy lemondanak a számukra megítélt támogatásról.

A programok és projektumok kiválasztásáról és az eszközök odaítéléséről szóló határozat véglegessé válása, valamint a revideált költségszerkezetek benyújtása után **a kiválasztott pályázókkal (a további szövegben: kedvezményezettek) szerződést kötnek a programok és projektumok finanszírozásáról vagy társfinanszírozásáról**.

**VIII A pénzeszközök kifizetése**

Azon Zenta község területén működő kulturális alanyok programjainak illetve projektumainak finanszírozására vagy társfinanszírozására szánt pénzeszközök kifizetése, amelyek célja a nemzeti közösségek kultúrájának és művészetének megőrzése, védelme, fejlesztése és előmozdítása, **külön írásbeli kérelem alapján történik**, amelyet **Zenta Község Közigazgatási Hivatalának Költségvetési és pénzügyi osztályához** kell benyújtani **„Hagyományos kultúra”** megjelöléssel, Zenta Község Közigazgatási Hivatalának ügyfélszolgálatánál vagy postai úton.

A **kedvezményezettnek a kérelemben fel kell tüntetnie a** Zenta község költségvetéséből finanszírozott vagy társfinanszírozott **program vagy projektum kezdési dátumát**.

A **kérelmet a program vagy projektum kezdési dátuma előtt legalább 15 nappal kell benyújtani**.

A pénzeszközöket **a kedvezményezett nevén vezetett számlára utalják át**, amelyet a **Kincstári Igazgatóságnál vezet**.

**IX A jóváhagyott eszközök rendeltetésszerű felhasználása**

Az eszközök, amiket a programok illetve projektumok megvalósítására hagynak jóvá, rendeltetésszerű eszközök, és kizárólag az adott program illetve projektum megvalósítására használhatók fel a község polgármestere és az egyesület között kötött szerződéssel összhangban.

Az eszközhasználó köteles lehetővé tenni a község polgármesterének vagy más meghatalmazott személynek, hogy bármikor ellenőrizze a program illetve projektum megvalósítását illetve, hogy betekintsen a szükséges dokumentációba.

Ha az ellenőrzés alkalmával, bebizonyosodik. az eszközök nem rendeltetésszerű felhasználása, a község polgármestere köteles felbontani a szerződést, és visszaigényelni az átutált eszközöket, illetve érvényesíteni a biztosítéki eszközöket, míg az egyesület köteles a törvényes kamattal együtt visszatéríteni az eszközöket.

Annak a felhasználónak, aki nem rendeltetésszerűen használta fel az eszközöket, a további pályázati jelentkezését nem veszik figyelembe.

Az eszközhasználó köteles legkésőbb folyó év december 31-ig Zenta község számára jelentést adni a jóváhagyott eszközök felhasználásáról a hozzátartozó pénzügyi dokumentációval együtt, illetve a fel nem használt eszközöket visszatéríteni Zenta község költségvetésébe arra a számlaszámra, amelyről az eszközöket kifizették.

**X A pályázat közzététele**

Jelen pályázatot közzéteszik Zenta község hivatalos honlapján és az e-Uprava portálon.

A község polgármestere

Burány Hajnalka s.k.

**SZERB KÖZTÁRSASÁG 1. űrlap**

**VAJDASÁG AUTONÓM TARTOMÁNY**

**ZENTA KÖZSÉG**

**ÁLTALÁNOS KÖZIGAZGATÁSI ÉS**

**TÁRSADALMI TEVÉKENYSÉGI OSZTÁLY**

**ŰRLAP**
**a** **kulturális alanyok nemzeti közösségek kultúrájának és művészetének megőrzését, védelmét, fejlesztését és előmozdítását célzó programjainak és projektjeinek** **pályázati jelentkezéséhez azok Zenta község általi 2025. évi finanszírozására**

**1. A PROGRAM ILLETVE PROJEKTUM BENYÚJTÓJÁNAK ADATAI**

**A program vagy projektum benyújtójának neve** (a program vagy projektum benyújtója pecsétjén szereplő megnevezése meg kell, hogy egyezzen a kérelmet benyújtó használó megnevezésével)

|  |
| --- |
|  |

|  |  |  |  |  |
| --- | --- | --- | --- | --- |
| **Törzsszám** |  |  | **Adóazonosító szám** |  |

**Székhely** (helység/község, postai irányítószám, utca és házszám)

|  |
| --- |
|  |

**Telefon- és faxszám, e-mail cím, weboldal**

|  |
| --- |
|  |

**A program vagy projektum benyújtója/eszközhasználó képviseletére felhatalmazott személy/felelős személye (**család- és utónév, funkció, lakcím, telefon, mobiltelefon, e-mail)

|  |
| --- |
|  |

**A program vagy projektum megvalósításáért felelős személy/a projektum koordinátora (**család- és utónév, funkció, lakcím, telefon, mobiltelefon, e-mail)

|  |
| --- |
|  |

**A kérelem benyújtójának/az eszközhasználónak a folyószámlaszáma, amelyet a Kincstári Igazgatóságnál vezet**

|  |
| --- |
|  |

**2. A PROGRAM ILLETVE PROJEKTUM ADATAI**

**A program vagy projektum területe a pályázat szövege szerint: A pályázati szöveg szerinti program területe** (az egyik lehetőséget X-szel jelölni)

|  |  |
| --- | --- |
| **1) A Zenta község területén élő nemzeti közösségek hagyományos kultúrájának és művészetének őrzése, előmozdítása és fejlesztése** | **X** |
| 2) Kortárs művészeti alkotókészség a község területén |  |

**A program vagy projektum neve**

|  |
| --- |
|  |

|  |  |
| --- | --- |
| **A program vagy projektum teljes értéke**  |  |
| **A községtől kért összeg**  |  |

**A program vagy projektum célja** (legfeljebb 90 karakter )

|  |
| --- |
| *(egy mondatban feltüntetni a programmal vagy projektummal elérni kívánt célokat)* |

**A program vagy projektum leírása** (legfeljebb 1000 karakter)

|  |
| --- |
| *(Feltüntetni a javasolt program vagy projektum szükségességét, a megoldani kívánt problémát, a lakosság mely részére lesz a program vagy a projektum kihatással, hány embert vonnak be a projektum megvalósításába)* |

**A program vagy projektum megvalósításának időtartama** (feltüntetni a projektum megkezdésének és befejezésének dátumát)

|  |
| --- |
|  |

**Az aktivitások részletes terve** (részletesen feltüntetni, hogy a program vagy a projektum keretében miképpen fognak lezajlani a tevékenységek, azok meddig fognak tartani, és ki lesz megbízva a megvalósítással)

|  |  |  |
| --- | --- | --- |
| Az aktivitás megnevezése | A megvalósítás tervezett dátuma | Az aktivitás megvalósításáért felelős személy  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*(Szükség szerint szúrjon be még sorokat)*

**3. A PROGRAM ILLETVE PROJEKTUM PÉNZÜGYI TERVE**

|  |  |
| --- | --- |
| **Költségek**  | **Összeg dinárban** |
| **A községtől kérelmezett összeg** | **Összeg egyéb forrásokból** |
| **1. EMBERI ERŐFORRÁSOK** |   |   |
|  1.1. Műszaki és adminisztratív személyzet |   |   |
|  1.2. Tiszteletdíjak |   |   |
|  ÖSSZESEN (1.1-TŐL 1.2.-IG) |   |   |
|   |   |   |
|  **2. UTAZÁSI KÖLTSÉGEK** |   |   |
|  2.1. A program vagy projektum résztvevőinek utazási költségei (legfeljebb a jóváhagyott eszközök 20%-áig, napidíj kizárva) |   |   |
| ÖSSZESEN  |   |   |
|   |   |   |
| **3. A PROGRAM VAGY A PROJEKTUM KÖLTSÉGEI** |   |   |
|  3.1. Javak és személyek szállítási költségei (kombi-, autóbuszbérlet) |   |   |
|  3.2. Üzemanyagköltségek (saját jármű bérlete, az üzemanyagszámla bemutatása mellett, legfeljebb a jóváhagyott eszközök 20%-áig) |   |   |
|  3.3. Irodai és egyéb helyiségek bérleti költségei (edzések vagy műhelymunkák megtartása, a használók elhelyezésére, tartózkodására és tevékenységére) |   |   |
|  3.4. Fogyóeszközök és a program- vagy projektaktivitás megvalósításához szükséges anyag beszerzési költségei (irodai anyag, műhelymunkához szükséges anyag, módszertani anyag, egyéb szakirodalom beszerzése, higiéniai eszközök beszerzése) |   |   |
|  3.5. A programban vagy projektumban résztvevő vendégelőadó elszállásolásának és élelmezésének költségei, legfeljebb a jóváhagyott eszközök 30%-áig  |   |   |
| ÖSSZESEN (3.1-től 3.5.-ig) |   |  |
|  |   |   |
| **4. ÜZLETVITELI KÖLTSÉGEK** |   |   |
|  4.1. Kommunikációs költségek (telefon, fax) a projektum megvalósításának ideje alatt |   |   |
|  4.2. Postai szolgáltatások költségei |   |   |
|  4.3 Pénzügyi szolgáltatások költségei (banki províziók stb.) |   |   |
| ÖSSZESEN (4.1-TŐL 4.3.-IG) |   |   |
| **5. A PROGRAM ILLETVE PROJEKTUM EGYÉB KÖLTSÉGEI (alkohol és dohánytermékek beszerzése nem elfogadható)** |   |   |
| *(Szükség szerint további sorokkal kiegészíteni)* |   |   |
| **A PROGRAM ILLETVE PROJEKTUM TELJES KÖLTSÉGEI (1+2+3+4+5)** |   |   |

**A táblázatban feltüntetett költségek tájékoztató jellegűek, és nincsenek taxatívan felsorolva - lehetséges azok kiegészítése.**

**A finanszírozás egyéb forrásai** (ha az előző táblázatban egyéb finanszírozási források kerültek feltüntetésre, kérjük a táblázatot kitölteni)

|  |  |
| --- | --- |
| **Finanszírozási forrás** (az adományozó/társfinanszírozó megnevezése) | **Összeg** |
|  |  |
|  |  |
|  |  |

 **1. MELLÉKLET- A JELENTKEZÉS BENYÚJTÓJÁNAK NYILATKOZATA**

Mint a/az \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_

*(a pályázó megnevezése) (cím) (törzsszám) (adóazonosító szám)*

bejegyzett törvényes képviselője **az alábbi nyilatkozatot teszem:**

1. A jelentkezés benyújtójának felelős személyeként megerősítem, hogy a jelentkezés benyújtója jelenleg is működik, és a hatályos jogszabályok szerint jegyezték be.
2. A jelentkezés benyújtójának felelős személyeként megerősítem, hogy a feltüntetett adatok igazak és hitelesek, továbbá, hogy a jelentkezés benyújtója nem áll sem csőd- sem pedig felszámolási eljárás alatt.
3. A jelentkezés benyújtójának felhatalmazott személyeként kijelentem, hogy az egyesület rendezte minden szerződéses kötelezettségét Zenta község által korábban jóváhagyott projektumok alapján, továbbá szabályszerűen és határidőben benyújtotta az eszközök rendeltetésszerű használatáról szóló jelentést.
4. A jelentkezés benyújtójának felhatalmazott személyeként elfogadom a tényt, hogy Zenta községnek jogában áll, hogy bármikor ellenőrizze a feltüntetett adatokat, valamint a jóváhagyott eszközök rendeltetésszerű használatát.
5. A jelentkezés benyújtójának felhatalmazott személyeként kötelezettséget vállalok, hogy az odaítélt eszközöket rendeltetésszerűen használom fel, és a felhasználatlan eszközöket visszatérítem Zenta községnek.
6. A jelentkezés benyújtójának felhatalmazott személyeként kötelezettséget vállalok, hogy legkésőbb a folyó év december 31-ig Zenta községnek jelentést nyújtok be az odaítélt eszközök felhasználásáról a megfelelő pénzügyi dokumentációval alátámasztva.
7. A jelentkezés benyújtójának felhatalmazott személyekén kötelezettséget vállalok, hogy ha megállapítást nyer az odaítélt eszközök vagy az eszközök egy részének a rendeltetéstől eltérő felhasználása, illetve a jelen nyilatkozat 6. pontjában említett jelentés késedelmes benyújtása vagy annak elmulasztása, az odaítélt eszközök teljes összegét vissza fogom téríteni Zenta községnek.
8. A jelentkezés benyújtójának felhatalmazott személyeként egyetértek azzal, hogy az odaítélt eszközök az anyagi és pénzügyi gazdálkodás és az eszközök rendeltetésszerű és törvényes felhasználásának területét szabályozó törvény ellenőrzése alá esnek.
9. A jelentkezés benyújtójának felhatalmazott személyeként kötelezettséget vállalok, hogy Zenta község költségvetési felügyelete és revíziója számára lehetővé teszem az odaítélt eszközök rendeltetésszerű és törvényes felhasználásának zavartalan ellenőrzését.
10. A jelentkezés benyújtójának felhatalmazott személyeként kötelezettséget vállalok, hogy a médiákban (nyomtatott sajtóban, rádió, televízió műsorában) és más nyomtatott anyagon, hang- és képhordozón vagy más megfelelő módón megjelenítem, hogy a tartalom és a program vagy projektum realizálását anyagilag Zenta község támogatta.

Helység és dátum: \_\_\_\_\_\_\_\_\_\_\_\_\_\_\_\_\_

 Az egyesület törvényes képviselője

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 P. H. (aláírás)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (az egyesület bejegyzett törvényes

 képviselőjének család- és utóneve,

 valamint beosztása)

**2. űrlap**

**ŰRLAP A PROGRAM ILLETVE PROJEKTUM MEGVALÓSÍTÁSÁRÓL VALÓ JELENTÉSTÉTELRE**

|  |  |  |  |  |
| --- | --- | --- | --- | --- |
| **ZENTA KÖZSÉG** |  |  |  | **Zenta Község Közigazgatási Hivatala tölti ki** |
| 24400 Zenta, Fő tér 1. |  |  |  | Beérkezett: |   |
| Tel./fax: (024) 655-428, E-mail: deze.keckes@zenta-senta.co.rs | Megjegyzés:  |

**PÉNZÜGYI ÉS NARRATÍV ZÁRÓJELENTÉS**

|  |  |
| --- | --- |
| Az eszközök odaítéléséről szóló szerződés száma és dátuma:  |  |

|  |  |
| --- | --- |
| A jelentkezés benyújtójának neve |   |
| Székhelye (címe) |   |
| Telefon, fax |   |
| E-mail |   |
| Felelős személy |  |
| A jelentést kidolgozta |   |
| Telefon, mobil, e-mail |   |

|  |  |
| --- | --- |
| A program vagy projektum neve |  |
| Jóváhagyott eszköz |  |

1. **PÉNZÜGYI JELENTÉS**

|  |
| --- |
| **A KÖLTSÉGEK RÉSZLETEZÉSE** |
|   | A számla kiállításának kelte: | A számla / bizonylat száma | A kiadás / költség leírása | Összeg | A kifizetés kelte és a számlakivonat száma |
| 1. |   |   |   |   |  |
| 2. |   |   |   |  |  |
| 3. |   |   |   |  |  |
| 4. |   |   |   |   |  |
| 5. |   |   |   |   |  |
| 6. |   |   |   |   |  |
| 7. |   |   |   |   |  |
| 8. |   |   |   |   |  |
| 9. |   |   |   |   |  |
| 10. |   |   |   |   |  |
|  |   |   | ÖSSZESEN FELHASZNÁLVA |   |  |
|  |  |  | ÖSSZESEN JÓVÁHAGYVA |  |  |
|  |  |  | KÜLÖNBSÉG |  |  |

*(Szükség szerint további sorokkal kiegészíteni)*

**MEGJEGYZÉS:**

**Az előző táblázatban feltüntetett teljes pénzügyi dokumentáció fénymásolata ezen jelentés alkotó részeként kerül megküldésre.**

1. **NARRATÍV JELENTÉS**

|  |
| --- |
|  |

Helyiség és dátum: \_\_\_\_\_\_\_\_\_\_\_\_\_\_\_\_\_

P. H.

A jelentést kidolgozta: Az egyesület törvényes képviselője

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (aláírás) (aláírás)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (család- és utónév) (az egyesület bejegyzett törvényes képviselőjének

 család- és utóneve, valamint beosztása)

**ÚTMUTATÓ A JELENTÉS ÖSSZEÁLLÍTÁHOZ**

A költségekről részletes elszámolást kell benyújtani és azt a megfelelő dokumentumokkal alátámasztani (számlákkal, számlakivonatokkal, szerződésekkel stb.)

A jelentés nem teljes körű vagy késedelmes kiegészítése esetén a pénzügyi zárójelentés érvénytelennek minősül.

Az eszközhasználó a program vagy projektum megvalósítási időszakát követően 30 naptári napon belül, de legkésőbb a következő év január 31-ig köteles a pályázati szabályzat előírásai szerint a pénzügyi és a narratív zárójelentést az eszközök adományozójának megküldeni.

**Narratív jelentés**

A narratív jelentésben az eszközhasználó jelentést tesz a program vagy projektum megvalósításáról, illetve a megvalósított program- vagy projekttevékenységről.

Az eszközhasználó bemutatja a megvalósított program- vagy projektumaktivitásokat, és megindokolja azok összefüggését a pénzügyi jelentéssel. Meg kell indokolni a pénzügyi jelentés változásait a program vagy projektum pénzügyi terve alapján. A narratív jelentésben szöveges módon be kell mutatni a program vagy projektum megvalósításának körülményeit, illetve a program vagy projektum eredményeit.

A narratív jelentésnek kötelezően tartalmaznia kell az alábbiakat:

* a megvalósított tevékenységek leírását, a megvalósítás helyét, a célcsoportokat és a programmal vagy projektummal felölelt használókat,
* az eredmény bemutatását és a jelen program vagy projektum finanszírozása hasznosságának indoklását.

Az eszközhasználónak a jelentésben lehetőség szerint válaszolnia kell az alábbi kérdésekre:

* Hogyan kerültek megvalósításra a pályázat szerinti célok? (elért eredmények mérhető számadatokkal alátámasztva),
* Azon személyek becsült száma, akiknek közvetett vagy közvetlen módon javára vált jelen program vagy projektum megvalósítása.

**A pénzügyi jelentés tartalmi elemei**

A jelentésnek tartalmaznia kell:

* a pénzügyi zárójelentés kitöltött nyomtatványát, az egyesület törvényes képviselője által aláírva és hitelesítve,
* a kincstári számla kivonatának másolatát,
* a támogatási szerződés alkotó részét képező elfogadott költségterv alapján a kiadásokról szóló dokumentáció fénymásolatát (számlák, szerződések másolata stb.).

**Hitelesítés:**

Az eszközhasználónak fénymásolatot kell készítenie minden egyes dokumentumról, amit a jelentés mellékleteként benyújt. Az elkészült fénymásolatra rá kell írni a nyilatkozatot, amely szerint a dokumentumról készült fénymásolat az eredetivel mindenben megegyezik, továbbá az egyesület törvényes képviselőjének aláírással kell azt ellátnia.

Minden dokumentum és számla fénymásolatához hozzá kell csatolni a pénzügyi tranzakció igazolására szolgáló bizonylatot: pl. kincstári számlakivonatot, amelyen látható az eszközök átutalása stb.

**Utazási költségek**

Az utazási költségeket az alábbiakkal kell megerősíteni:

* a megrendelő megbízási szerződésének másolata,
* a számla fénymásolata,
* a pénzügyi tranzakció igazolására szolgáló bizonylat: pl. kincstári számlakivonat

**Útiköltségek megtérítése személygépkocsival történő utazás esetén**

1. Bérbevett jármű esetén

 - üzemanyagszámla fénymásolata

- menetlevél,

- bérleti kölcsönszerződés fénymásolata, amellyel igazolja, hogy a járművet a szervezet alapító okiratában megjelölt feladatok teljesítésére használták.

2. Saját jármű használata esetén:

 - menetlevél,

 - belső szabályzat, határozat vagy meghívólevél.

Az 1. és a 2. pontra is vonatkozik: csak a szervezet vagy az eszközhasználó nevére kiállított számlákat lehet benyújtani.

**Szállásköltségek**

A szállásköltségeket az alábbiakkal kell megerősíteni:

* a számla fénymásolata
* a pénzügyi tranzakció igazolására szolgáló bizonylat: pl. kincstári számlakivonat

**Nem elfogadható költségek:**

* alkohol,
* cigaretta,
* áram, fűtés és kommunális szolgáltatás díja (kivéve, ha a szervezet bejegyzett székhelye bérelt irodahelyiségben van) – csak a szervezet vagy eszközhasználó nevére kiállított számlákat lehet benyújtani.